בובות (תוכנית טלוויזיה)

בובות (ברוסית: Ку́клы, לעיתים תוארה בישראל כ"החרצופים" והגרסה הרוסית שלה) הייתה תוכנית טלוויזיה סאטירית מאת המפיק וסילי גריגורייב על נושאים רגישים בפוליטיקה הרוסית. התוכנית שודרה בשנים 1994–2002 בערוץ NTV בפריים טיים - בעיקר בשעות הערב בסוף השבוע. המפיק הוא חברת הטלוויזיה DIXI-TV.

יצירת תוכנית 
בשנת 1994 רכש המפיק וסילי גריגורייב את הזכות להפיק ברוסיה גרסה מקומית לתוכנית Guignols de l'info. בערך באותה תקופה, אנשים שסיפרו לו על קיומם של תוכניות בובות כאלה באנגליה ובצרפת החלו להגיע למנכ"ל NTV, איגור מלשנקו. מלשנקו היה מוכן לאשר את רעיון השקת התוכנית בערוץ שלו רק לאחר שצפה בקלטות וגריגורייב קיבל את הרישיון. הבובות הראשונות נעשו על ידי אמן-הבובות של המקור הצרפתי אלן דוברן. לאחר מכן, הבובות עוצבו ברוסיה על ידי אנדריי דרוזדוב.

התוכניות הראשונות לא צלחו, הוסרו שוב ושוב ונערכו מחדש, אך היוצרים לא הצליחו לפתח סגנון משלהם . בדצמבר 1994 נגנבו מהאולפן 4 בובות שכל אחת מהן עלתה כ-6 אלף דולר .

עקרון אספקת החומר הופיע במקרה. בסוף 1994 תוכנן שחרור התוכנית לשנה החדשה בהומור קליל, אך ב-11 בדצמבר נכנסו כוחות רוסים לצ'צ'ניה, ושחרור תוכנית כזו הפך לבלתי אפשרי. היוצרים החליטו לעבד את "גיבור בן זמננו" של לרמונטוב והתוכנית התבררה כרלוונטית ורעננה באופן מפתיע. מרגע זה התחיל השימוש בפרודיה בעלילות וטקסטים קלאסיים . בשלב השקת התוכנית לא תכננו לעצב בובות בדמות הנשיא הנוכחי (מאחר שלצחוק על נשיא המדינה לא נחשב לחלק מהמסורות הרוסיות), אך לאחר מספר תוכניות הוחלט לנסות לעשות פארודיה לנשיא המכהן, מה שגרם להלם מצד הצופים.

כל תוכנית נכתבה על מחזה של יצירות אמנות פופולריות (מפו הדב עד רובינזון קרוזו), אירועים היסטוריים (כמו המהפכה הצרפתית, המלחמה הפטריוטית הגדולה וכדומה) ואישים. במקביל, השחקנים הוצגו עם בובות לטקס, שציירו קריקטורה שהזכירו את הפוליטיקאים הרוסים, וכל עלילה תיארה מציאות פוליטית וקונפליקטים הרלוונטיים ליום שבו ודרה התוכנית. לפעמים בובות של פוליטיקאים נהגו כאזרחים רוסים רגילים, ומדי פעם בתפקיד הפוליטיקאים עצמם, ללא אלגוריות.

שידור הבכורה של התוכנית התקיים ב-19 בנובמבר 1994. התוכניות נמשכו 10–13 דקות, למעט כמה תוכניות לשנה החדשה שנמשכו כ-30 דקות. בסך הכל צולמו יותר מ-360 פרקים. בשנים 1995-2001 תסריטאי התוכנית היה ויקטור שנדרוביץ'.

בפברואר 2016 רכש מרכז ילצין ביקטרינבורג את הזכויות על התוכנית. כל התוכניות יעברו דיגיטציה, יועברו למדיה דיגיטלית ויימכרו למבקרים.

דמויות

גרסאות אחרות

פרסים 
 זוכה פרס האקדמיה הרוסית לטלוויזיה בשנת 1996 בקטגוריית "אירוע הטלוויזיה של השנה"

עובדות מעניינות 
 התוכנית הייתה כה פופולרית עד כי דמויות הבובות הוזמנו לתוכנית לפני הבחירות של תוכנית שדה הפלאים, שיצאה ב-14 ביוני 1996, ערב הסיבוב הראשון בבחירות לנשיאות .
 בעקבות התוכנית הופיעה אנקדוטה לפיה "זה רע אם הנשיא בתוכנית "בובות" נראה טוב יותר מאשר בתוכנית "וסטי".
 באחד מפניותיו לאומה, בוריס ילצין, מדבר על יורי לוז'קוב בתור "האיש הזה בכובע עור שכיסה את כל מוסקבה". הביטוי "האיש הזה בכובע עור שכיסה את כל מוסקבה" נכלל גם באחת התוכניות
 ב-31 בדצמבר 1998, ערוץ NTV לא הציג את הסרטון המקורי של ברכת הנשיא - במקום זאת, בובה של בוריס ילצין נשאה נאום לאומה מאולפני "רוסיה".
 בשנת 2017, יצא התקליטור הראשון מהתוכנית "בובות” .
 הבובות שימשו לקמפיינים פרסומיים בשנים 1997–1998, למשל, למלחמה בקרב צעירים ולמשוך אותם ללמוד במכון האוניברסיטה המודרנית למדעי הרוח .

קישורים חיצוניים 
 גלריית תמונות מהתוכנית באתר קומרסאנט
 כל התוכניות באתר יוטיוב

הערות שוליים 

תוכניות טלוויזיה בכיכובן של בובות
NTV: תוכניות וסדרות
ולדימיר פוטין בתרבות
חופש הביטוי
תוכניות וסדרות טלוויזיה רוסיות מבוססות על פורמט זר
סדרות טלוויזיה רוסיות שעלו לשידור בשנות ה-1990
תוכניות מערכונים בטלוויזיה
תוכניות טלוויזיה סאטיריות
רוסיה: טלוויזיה